Aalborg Stiftstidende, 1844-09-07
Udlandet. Det londonske Blad Morning Post af 30te August indeholder Følgende: "Imorges erholdt vi fra en sikker Kilde den Efterretning, at en betydelig Krisis er indtraadt imellem England og Frankrig. Jfølge vor Correspondents Beretning blev, Natten imellem d. 26de og 27de, umiddelbart efter at Efterretningen om Mogadors Bombardement var indtruffen, en overordentlig Coureer afsendt til Paris med Depescher fra Lord Aberdeen til Hr. Guizot. Saavidt man veed, har Hs. Herlighed deri forlangt, at de Franske ufortøvet skulde rømme Øen ved Mogader, og hvis de ikke gjorde det, vilde Forholdsregler blive tagne for at tvinge dem dertil. Den høie Grad af Jnteresse, som denne Meddelelse indeholder, lader os beklage, at vi, i det Øieblik, vi nedskrive dette, ikke af eget Kjendskab til Tingenes Stilling ere istand til enten at benægte eller bekræfte den." Saa vidt Morning Post; skjøndt denne Meddelelse ved første Øiekast kunde forekomme ikke usandsynlig, har den dog hverken paa Børsen eller hos de betydeligere Bladredacteurer funden nogen Tiltro. Det ministerielle Blad Standard og Oppositionens første Organ Globe stemme overeens i at ansee hiin Efterretning for utrolig. Thi, bemærket Standard, det er usandsynligt, at den britiske Udenrigsminister skulde have forlangt Rømningen af et Punct, der, idetmindste hidtil, kun er besat som en militair Position, hvorpaa hverken England eller nogen af Englands Allierede kan gjøre mindste Krav, men som meget mere notorisk tilhører det Land, hvormed Frankrig ligger i aaben Krig. Om en varig Besiddelse af Øen kan der i alt Fald først senere blive Spørgsmaal, hvis Frankrig skulde faae ifinde at paastaae Besiddelsen, eller England i det Hele taget skulde bryde sig noget derom, to Ting der lyde lige utrolige. Hvad angaaer den mulige Fordring, at Franskmændene skulde forpligte sig til, at afstaae Øen efter endt Krig, vilde der ligge en directe Fornærmelse mod en Regjering, der forlængst har erklæret, ingen Erobringer at ville gjøre paa det marokkanske Gebeet. Selv Times, der for nogle Dage siden erklærede, at Besættelsen af noget Punct paa den africanske Kyst under ingen Betingelser vilde blive tilladt, men at man uden videre deri vilde see en casus bello, finder sig nu foranlediget til, at betragte Sagen fra et mindre ængsteligt Synspunct. Den Krænkelse, siger det, som man i Mogadors Besættelse vil finde af den imellem England og Frankrig bestaaende Overeenskomst, er kun tilsyneladende og ikke virkelig. Men skulde Occupationen vedvare, efterat Nødvendigheden er ophørt og andre Pladser paa samme Maade blive besatte, da vilde vi ikke tage i Betænkning at sige, at Overeenskomsten var brudt og at England var nødt til at fordre Erstatning. Men, slutter Times, der er for Øieblikket ingen Grund til at sigte vore Naboer for slige pligtstridige (!) Hensigter. Alle Bladene ere iøvrigt enige i, at Sir Aberdeen ved denne Leilighed har lagt saare liden Energi for Dagen i sine Underhandlinger med det franske Cabinet. – Jfølge Beretning fra Gibraltar skulle forresten Maurerne i Mogador have slaaet kjækt. De aabnede deres Jld om Middagen Kl. 2, da de saae, at de 3 franske Linieskibe vilde indtage deres Stillinger og Kanonaden varede til Solens Nedgang, da Linieskibene bleve bugserede tilbage til deres Ankerpladser. - Limerick Chronicle vil vide, at Garnisonen i Gibraltar er bleven forstærket med et Jnfanteriregiment og 1 Compagni Artilleri.